จ.ฉะเชิงเทรา จัดกิจกรรมแลกเปลี่ยนเรียนรู้สร้างเครือข่ายความร่วมมือเพื่อการพัฒนาองค์กรและการปฏิบัติร
จังหวัดฉะเชิงเทรา จัดกิจกรรมแลกเปลี่ยนเรียนรู้สร้างเครือข่ายความร่วมมือเพื่อการพัฒนาองค์กรและการปฏิบัติราชการ ( สภากาแฟ ) ประจำเดือน กุมภาพันธ์ 2561

 วันนี้ (21 ก.พ.61) ที่บุรีมายา รีสอร์ท แอนด์ เรสเตอรอง นายสุวิทย์ คำดี ผู้ว่าราชการจังหวัดฉะเชิงเทรา เป็นประธานในกิจกรรมการแลกเปลี่ยนเรียนรู้สร้างเครือข่ายความร่วมมือเพื่อการพัฒนาองค์กรและการปฏิบัติราชการ ประจำปีงบประมาณ พ.ศ.2561 (สภากาแฟ) ประจำเดือน กุมภาพันธ์ 2561 ซึ่งหน่วยงานในสังกัดกระทรวงแรงงานจังหวัดฉะเชิงเทรา และหน่วยงานในสังกัดกระทรวงทรัพยากรธรรมชาติและสิ่งแวดล้อม จังหวัดฉะเชิงเทรา ร่วมเป็นเจ้าภาพจัดงานขึ้นในครั้งนี้ โดยมีนายกิตติพันธุ์ โรจนชีวะ รองผู้ว่าราชการจังหวัดฉะเชิงเทรา หัวหน้าส่วนราชการ ข้าราชการ ทหาร ตำรวจ หน่วยงานรัฐวิสาหกิจ ภาคเอกชน และผู้ที่เกี่ยวข้อง เข้าร่วมพบปะสนทนาระหว่างหน่วยงานต่างๆ

 การจัดกิจกรรมในครั้งนี้ มีวัตถุประสงค์เพื่อให้ผู้บริหาร ผู้บังคับบัญชาและผู้ใต้บังคับบัญชา ได้เข้าใจทิศทางและยุทธศาสตร์ของจังหวัด จัดให้มีเวทีแลกเปลี่ยนเรียนรู้ แนวทางในการกำหนดรูปแบบ วิธีการสร้างพลังร่วม สร้างวัฒนธรรม สร้างความผูกพันต่อองค์กรและเกิดความรู้สึกเป็นเจ้าขององค์กรร่วมกันและเพื่อให้บุคลากรของจังหวัดฉะเชิงเทรา ได้รับการพัฒนาความรู้ ความสามารถ ทักษะ ตลอดจนมีทัศนคติที่ดีในการทำงาน อันจะเป็นผลให้การปฏิบัติงานมีประสิทธิภาพ บรรลุวัตถุประสงค์ของหน่วยงาน ตามคาดหวังและความต้องการของผู้รับบริการและเพื่อให้สอดคล้องเชื่อมโยงในองค์กร การถ่ายทอดทิศทางขององค์กร เพื่อสร้างวัฒนธรรมและบรรยากาศการทำงาน นอกจากนั้นเพื่อให้หน่วยงานได้รู้จักคุ้นเคยกันมากขึ้นอันจะเป็นประโยชน์ในการประสานการปฏิบัติงานสำหรับกิจกรรม " สภากาแฟจังหวัดฉะเชิงเทรา ”จัดขึ้นเป็นประจำทุกเดือนโดยจะมีหน่วยงานต่างๆหมุนเวียนเปลี่ยนกันเป็นเจ้าภาพในแต่ละเดือน